Necora puber

L' de nome científicu Necora puber o Liocarcinus puber, ye un crustaceu de la orde de los Decapoda (diez pates), que tien la forma d'un cámbaru grande.

Tien un cascu hexagonal de color pardo, y dos güeyos de color encarnao. Tien cinco pares de pates y dos pinces. Davezu fai vida nocherniega, vive cerca de la costa ente les roques en calumes non mayores de 50 metros au s'alimenta d'ocle y pexes muertos. A vegaes llega a tarmiar otres andariques. El so tamañu aproximáu ye de 10 cm. Tamién se-y denoma pealla y piaña,

Captura
La época de veda n'Asturies ye xeneralmente ente'l 15 de xineru y el 15 de marzu y tien una talla mínima de 5,5 cm. La captura d'andariques dende embarcación faise col arte de nansa, mientres que nel pedreru pésquense a mano o con terrafinos.

La estadística oficial de la pesca de l'andarica n'Asturies ye la que vien darréu (fonte: Direición Xeneral de Pesca Marítima:

Estadística de la pesca d'andariquesAñuPesu Importe  Preciu Mediu 201010.496,36 Kg132.043,66 €12,58 €/Kg201111.105,34 Kg135.303,89 €12,18 €/Kg20127.569,35 Kg93.5089,55 €12,35 €/Kg20135.794,65 Kg70.641,21 €12,19 €/Kg20144.944,99 Kg57.594,30€11,65 €/Kg20155.712,44 Kg72.483,42 €12,69 €/Kg20165.935,92 Kg76.216,76 €12,84 €/Kg

Usos
El principal usu de l'andarica ye gastronómicu, suel cocinase namái cocida nes estayes de costa nel Mar Cantábricu: Galicia, Asturies, Cantabria, País Vascu, asina como na fastera occidental de Francia ya Inglaterra.

 Referencies 

Categoría:Animales
Categoría:Artrópodos
Categoría:Crustáceos